Spis č.: A/2014/08522

Vysvetlenie č. 1 k zákazke s názvom:

„Osvetlenie Dómu sv. Alžbety v Košiciach“ – projektová dokumentácia

K doručenej žiadosti o vysvetlenie vyhláseného verejného obstarávania ZsNH s názvom „Osvetlenie Dómu sv. Alžbety v Košiciach“ – projektová dokumentácia zo dňa 15.01.2014 dávame nasledujúce vysvetlenie:

1.	Otázka: 
V súťažnej dokumentácii sa vyskytuje požiadavka, aby návrh osvetlenia objektu rešpektoval zmerané činitele odrazu.Zmerané hodnoty činiteľov odrazu nie sú súčasťou dokumentácie a neboli nám poskytnuté. Žiadame o ich poskytnutie. Ďalej žiadame o objasnenie, u ktorých materiálov majú byť činitelia odrazu rešpektované.

Odpoveď: Činitele odrazu stien a strechy Dómu vykoná zhotoviteľ – uchádzač. Na určenie uvedených činiteľov existuje niekoľko metód. Najčastejšie používaná je metóda nepriameho merania jasomerom a luxmetrom. Uvedené merania sú dôležité z hľadiska správneho stanovenia jasu Dómu. V prípade potreby objasnenie metódy poskytne Prof. Ing. Alfonz Smola, e-mail: alfonz.smola@gmail.com.

2.	Otázka: 
V súťažnej dokumentácii je požadované docielenie priemerného jasu objektu 15 cd/m2. Stanovenie jasu je ale nejednoznačné pretože závisí od smeru, z ktorého je objekt pozorovaný. Žiadame o vysvetlenie z akých pohľadov a na akých plochách sa má jas vyhodnocovať.

Odpoveď: Požaduje sa dosiahnutie uvedeného jasu z obvyklých smerov pohľadu na Dóm. Teda z priestorov Hlavného námestia a z Alžbetinej ulice (jej vyústenia na Hlavnú ulicu). Jas sa má dosiahnuť na stenách Dómu (dosiahnutie uvedenej hodnoty na streche Dómu sa nevyžaduje (bolo by ju obtiažne dosiahnuť vzhľadom na umiestnenie svietidiel) ale strecha musí byť v zmysle podmienok osvetlená tiež).

3.	Otázka:
V súťažnej dokumentácii je vznesená požiadavka na domodelovanie nedostavanej Matejovej veže pomocou svetla. Žiadame o vysvetlenie, čo je touto požiadavkou detailne mienené. Okrem uvedeného sa v poskytnutej dokumentácii nevyskytujú žiadne podklady k architektúre nedostavanej veže. Žiadame týmto o vysvetlenie zámeru a poskytnutie podkladov k veži.

Odpoveď: Požiadavkou na domodelovanie nedostavanej Matejovej veže pomocou svetla je myslené dotvorenie architektúry nedostavanej Matejovej veže svetelnými lúčmi; návrh iluminácie dostavby južnej veže. Na mnohých internetových stránkach, ako napríklad
http://sk.wikipedia.org/wiki/S%C3%BAbor:DostavbaDomuSvAlzbety.jpg , je možné oboznámiť sa s nerealizovaným návrhom dostavby južnej veže z konca 19. storočia – viď rozhodnutie Krajského pamiatkového úradu Košice (ďalej len KPÚ) zn. KPUKE-2014/3-03/678/TM,JJ zo dňa 09.01.2014 ( časť C.  bod 1. a odôvodnenie rozhodnutia), ktoré je prílohou podkladov k predmetnému verejnému obstarávaniu.

Eva Fabová
MMK referát dopravy
č. tel.: 055 6419 818